b'\n_START_ARTICLE_\nRegin (zlonamerna programska oprema)\n_START_PARAGRAPH_\nRegin (tudi Prax ali WarriorPride) je zlonamerna programska oprema, ki je sposobna nadzorovati GSM omre\xc5\xbeja, poleg drugih\xc2\xa0\xc2\xbbstandardnih\xc2\xab\xc2\xa0vohunskih nalog. Razkrili so ga Kaspersky Lab, Symantec in The Intercept novembra 2014. Kaspersky Lab je prvo opazil Regin jeseni, leta 2012, ampak prvi vzorci le-tega segajo v leto 2003._NEWLINE_Po reviji Die Welt so varnostni strokovnjaki pri Microsoftu poimenovali\xc2\xa0\xc2\xbbRegin\xc2\xab\xc2\xa0v letu 2011, po zvitem nordijskem pritlikavcu Reginu.\n_START_SECTION_\nDelovanje\n_START_PARAGRAPH_\nRegin je orodje, sposobno oku\xc5\xbeenja in ogro\xc5\xbeanja celotnih omre\xc5\xbeij, ne le posameznih osebnih ra\xc4\x8dunalnikov pravijo varnostna podjetja Symantec in Kaspersky Labs._NEWLINE_To ni le virus, temve\xc4\x8d tudi orodje, ki je lahko uporabljeno za razli\xc4\x8dne namene, odvisne od potreb napadalcev. Ti lahko zbirajo gesla, pridobivajo izbrisane datoteke in celo prevzamejo celotna omre\xc5\xbeja in infrastrukture._NEWLINE_Sestavljen je iz ve\xc4\x8d razli\xc4\x8dnih delov in se odvija v petih razli\xc4\x8dnih fazah , kar pomeni, da ga je zelo te\xc5\xbeko odkriti. V eni od svojih faz, se Regin izdaja kot zakonita programska oprema od Microsofta, tako zavede \xc5\xbertve in se izogne odkritju._NEWLINE_Faze Regina:_NEWLINE_1.) namestitev Regin-a na ra\xc4\x8dunalnik od tar\xc4\x8de,_NEWLINE_2.) nalaganje gonilnikov,_NEWLINE_3.) stiskanje, \xc5\xa1ifriranje, povezovanje,_NEWLINE_4.) uporaba EVFS (\xc5\xa1ifriranega virtualnega datote\xc4\x8dnega sistema)_NEWLINE_5.) glavne koristi in podatkovne datoteke_NEWLINE_Napadalci Regin napotijo v omre\xc5\xbeje \xc5\xbertve za popolno daljinsko upravljanje na vseh mo\xc5\xbenih ravneh. Z njo lahko napadalci zbirajo uporabni\xc5\xa1ka imena, kradejo lahko vse datoteke iz sistema, izvle\xc4\x8dejo elektronsko po\xc5\xa1to in vse podatke iz omre\xc5\xbeja._NEWLINE_Pri Symantecu so prepri\xc4\x8dani, da se virus prenese z obiskom osebe na ponarejeno spletno stran, ki je replika prave (po navadi znane, npr: Yahoo! Instant Messeneger) spletne strani ali pa z uporabljanjem razli\xc4\x8dnih aplikacij._NEWLINE_Za razvoj in delovanje Regin-a je bil potreben velik vlo\xc5\xbeek \xc4\x8dasa in denarja. Njegova oblika omogo\xc4\x8da zelo dobro in dolgoro\xc4\x8dno nadzorovanje tar\xc4\x8d._NEWLINE_Regin uporablja veliko zapletenih metod skrivanja in s tem naredi raziskovanje o njem zelo zahtevno._NEWLINE_Glede na njegovo kompleksnost, raziskovalci Symantec-a pravijo, da ga je sestavilo ve\xc4\x8d razli\xc4\x8dnih avtorjev morda \xc4\x8dez razpon mesecev ali tudi let. Nih\xc4\x8de ga \xc5\xa1e ne pozna v celoti, pravi Sean Sullivan, raziskovalec pri finskem varnostnem podjetju F-Secure. Primerjal ga je z na novo odkritim dinozavrom, vsi so odkrili razli\xc4\x8dne kosti, vedo pribli\xc5\xbeno kako deluje ampak nimajo \xc5\xa1e celotnega okostja.\n_START_SECTION_\nZa\xc5\xa1\xc4\x8dita\n_START_PARAGRAPH_\nStrokovnjaki priporo\xc4\x8dajo da je za minimalne mo\xc5\xbenosti oku\xc5\xbebe z Regin-om potrebno:_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0zagotoviti, da je trenutno razli\xc4\x8dica katerega koli ve\xc4\x8djega operacijskega sistema in programske opreme podprta,_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 preveriti, ali je antivirusni program posodobljen in ga redno uporabiti za preverjanje sistema,_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Posodobiti spletne brskalnike (Internet Explorer, Chrome, Firefox, safari),_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Biti pozoren na sumljive zavihke, ki se odprejo med brskanjem in ne odpirati reklam,_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Redno preveriti nalo\xc5\xbeeno programsko opremo in se pozanimati za vse predmete, ki se ne zdijo na pravem mestu._NEWLINE_Ti nasveti ne prepre\xc4\x8dijo vsake morebitne gro\xc5\xbenje, vendar pa se mo\xc5\xbenost oku\xc5\xbebe z Regin-om in podobnih zadev zmanj\xc5\xa1a.'